[pic] | AZ EURÓPAI KÖZÖSSÉGEK BIZOTTSÁGA |

Brüsszel, 15.4.2009

COM(2009) 177 végleges

5. SZÁMÚ ELŐZETES KÖLTSÉGVETÉS-MÓDOSÍTÁSI TERVEZET A 2009. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁS III. szakasz - Bizottság

5. SZÁMÚ ELŐZETES KÖLTSÉGVETÉS-MÓDOSÍTÁSI TERVEZET A 2009. ÉVI ÁLTALÁNOS KÖLTSÉGVETÉSHEZ

SZAKASZONKÉNTI BONTÁSÚ KIADÁSI KIMUTATÁSIII. szakasz - Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

Az Európai Bizottság a költségvetési hatóság elé terjeszti a 2009. évi költségvetés 5. számú előzetes költségvetés-módosítási tervezetét.

AZ ÁLTALÁNOS BEVÉTELKIMUTATÁS VÁLTOZÁSAI

Az általános bevételkimutatás változásait külön, a SEI-BUD rendszeren keresztül továbbítják. Az általános bevételkimutatás változásainak angol nyelvű változata tájékoztatásul költségvetési mellékletként csatolva található.

INDOKOLÁS

Ezen 5/2009. számú előzetes költségvetés-módosítási-tervezet célja a 2008. évi költségvetés végrehajtásából származó többlet költségvetésbe állítása. Az Európai Közösségek általános költségvetésére alkalmazandó költségvetési rendelet[2] előírásainak megfelelően, közelebbről a 15. cikk (3) bekezdésével összhangban ezen előzetes költségvetés-módosítási-tervezet kizárólagosan a fent megnevezett céllal készült, és azt az előzetes beszámoló 2009. március 31-én történt benyújtását követő 15 napon belül be kell nyújtani.

1. A 2008. évi költségvetés végrehajtása 1 796 151 821 EUR többletet eredményezett (az EFTA-EEA hozzájárulások nélkül), amelyet ezért a 2009. évi költségvetésbe bevételként kell bevezetni.

A többlet nyilvántartása az alábbi elemzést követi:

2008 | EFTA-EEA | Európai Közösségek | Összesen |

A pénzügyi év bevétele | 199 139 557,00 | 121 385 242 727,55 | 121 584 382 284,55 |

A folyó év előirányzataiból eszközölt kifizetések | -183 598 206,59 | -115 366 374 174,96 | -115 549 972 381,55 |

Az N+1. évre átvitt kifizetési előirányzatok | 0,00 | -3 912 336 487,46 | -3 912 336 487,46 |

Az N-1. évről áthozott EFTA előirányzatok | -2 324 641,86 | 0,00 | -2 324 641,86 |

Az N-1. évről áthozott fel nem használt előirányzatok megszüntetése | 564 626,36 | 187 331 191,58 | 187 895 817,94 |

Az évre elszámolt áfolyamkülönbségek | 0,00 | -497 711 435,90 | -497 711 435,90 |

2008. évi költségvetési egyenleg | 13 781 334,91 | 1 796 151 820,81 | 1 809 933 155,72 |

2. A többlet költségvetésbe állításával ilyen mértékben csökken a tagállamok EU-költségvetéshez történő globális hozzájárulása is. A tagállamok átlagos hozzájárulásának ilyetén csökkenésére hatással lesz még a saját forrásokra (TOR, HÉA és GNI) vonatkozó legfrissebb becslés, ezen belül a brit korrekció összegére vonatkozó legfrissebb számadat. A Bizottság külön előzetes költségvetés-módosítási tervezet formájában júniusban fogja előterjeszteni a legújabb előrejelzéseket, amely várhatóan szintén hatással lesz majd az országonkénti hozzájárulások összegének alakulására.

[1] HL L 248., 2002.9.16., 1. o.

[2] HL L 248., 2002.9.16., 1. o.